**554. fundur stjórnar BSE
Búgarði þriðjudaginn 5. apríl 2016**

Allir stjórnarmenn mættir. Gunnhildur Gylfadóttir, Birgir Arason, Helgi Þór Helgason, Guðmundur Sturluson og Gestur J. Jensson. Sigurgeir B. Hreinsson ritaði fundargerð.

1. Fundargerðir nr. 552 og 553 samþykktar.
2. **Undirbúningur aðalfundar.** Ákveðið að Hvatningarverðlaunin fyrir árið 2015 fái Sjónvarpsstöðin N4. Aðrir sem nefndir voru, Sjónvarpsstöðin ÍNN, Verslunin Langabúrið, ferðaþjónustan Skjaldarvík.
 Nautgripaverðlaunin BSE fyrir liðið ár fái Félagsbúið Syðri Grund. Sauðfjárræktarverðlaun fá Davíð og Sigrún í Kjarna.
Ræddar tillögur að fundarstjórum og riturum aðalfundar.
Reikningar lagðir fram. Niðurstaða er tap um 2.051.086 kr. Mat á birgðum Byggða Eyjafjarðar 2010 var fært niður um 1,5 millj. Eftirstöðvar af sauðamjólkur- og heimafóðursverkefnum voru tekjufærðar, sem var 1,7millj. Ákveðið í ljósi rekstrarniðurstöðu að hafa fyrningar í lágmarki. Hagnaður á rekstri Bókvís ehf er um 300.000 kr.
Lagt verður til við aðalfund að hækka tímagjald í 9.500 kr. við klaufskurð, en komugjald verði áfram 17.000 kr. Hækkun verði á tímagjaldi við kortateikningar í kr. 9.000. Hugsanlega þarf þó að klára verkefni sem búið er að taka að sér áður en hækkun á sér stað.
Farið yfir gjaldskrá BSE og Bókvís ehf. Ákveðið að leggja fram tillögu um hækkun sæðinga í 2.700 kr.
Boðað hefur verið að lagðar verði til lagabreytingar á aðalfundinum. Ástæða þess er að þar sem Bændasamtök Íslands hafa breytt samþykktum sínum þarf að breyta 8.gr. laga BSE þar sem getið er um kosningu á búnaðarþingsfulltrúum. Tillaga stjórnar er að 8.gr samþykkta BSE hljóði þannig:
Samkvæmt 11.gr. samþykkta Bændasamtaka Íslands skal Búnaðarsamband Eyjafjarðar kjósa 2 fulltrúa á búnaðarþing og tvo til vara. Formaður BSE er sjálfkörinn. Kjósa skal annan mann til tveggja ára í senn. Einnig skal kjósa 2 varamenn til jafn langs tíma.
Á aðalfundinn mæta sem gestir, Sindri Sigurgeirsson formaður BÍ, fulltrúar frá RML, og Gunnlaugur Eiðsson framkvæmdastjóri hjá Kjarnafæði.
3. Rætt um samskipti við RML um húsaleigu og símsvörun í afgreiðslu. Stefnt er að lækkun starfshlutfalls þar í sparnarskyni.
4. Erindi um þátttöku í landbúnaðarsýningu á Hrafnagili. Ákveðið að skoða með samstarfsaðila á sýningunni og ræða við sýningaraðila um hugsanlegt fyrirkomulag.

Fundi slitið kl. 15.10.